Igor Roy

Igor Roy (* 17. apríl 1978, Bratislava) je slovenský herec, spevák, textár, scenárista a režisér.

 Životopis 
Štúdium klasického tanca na Tanečnom konzervatóriu v Bratislave (bývalá HTŠ) v triede prof. Jozefa Dolinského st., vystriedalo štúdium Hudobno-dramatického odboru na Konzervatóriu v Bratislave (herectvo: Doc. Ivan Letko, spev: Drahomíra Filipovičová). Techniku spevu zdokonaľoval aj súkromnými hodinami u Františka Malatinca, či Emílie Chudovskej.

V roku 1996 sa stal členom spevoherného súboru divadla Nová scéna v Bratislave (od roku 1999 s povinnosťou sóla). Účinkoval v rade muzikálov a operiet. V angažmán v tomto divadle sa zúčastnil mnohých zahraničných zájazdov (Rakúsko, Nemecko, Švajčiarsko).

Venuje sa aj literárnej tvorbe. Píše scenáre k divadelným hrám, komediálne jednoaktovky, či humorné scénky. Taktiež píše piesňové texty, poéziu a prózu.

Vykonával aj niekoľko administratívnych funkcií, ako napr. dramaturg v KLUBe 22 (Kultúrne zariadenia - Petržalka).

V GEDURmusical production, sa spolupodieľal pri tvorbe muzikálovej komédie Mníšky, či miléniového koncertu hviezd českej a slovenskej populárnej hudby. Ako asistent dirigenta, hudobného skladateľa a aranžéra Rudolfa Geriho, sa zúčastnil aj na uvedení bratislavskej verzie muzikálu Dracula.

Pôsobil tiež ako referent kultúry na Miestnom úrade m.č. Bratislava – Vajnory, ale aj umelecký riaditeľ agentúry IGINart. Organizuje kultúrne, umelecké a spoločenské podujatia, koncerty a venuje sa aj divadelnej réžii.

V roku 2010 spolu s Gabrielou Zemanovou, Editou Jaslovskou a Zuzanou Cabánikovou znovu obnovili Vajnorské divadlo a tak oživili slávnu tradíciu divadelníctva vo Vajnoroch, ktorej začiatky siahajú do medzivojnového obdobia roku 1916. V tomto divadelnom súbore našiel svoje útočisko počas vojnových časov aj František Krištof Veselý, ktorý ako režisér, okrem iného, uviedol vo Vajnorskom divadle aj svetovú premiéru operety Voľný vietor. Igor Roy je generálny riaditeľ Vajnorského divadla od roku 2010.

V roku 2012 bol v kategórii spevák nominovaný v ankete Slávik.

Od septembra 2017, pravidelne hostí významné osobnosti kultúrneho a spoločenského života na Slovensku, vo svojej talkshow Odraz v zrkadlách. Jeho pozvanie prijali: Mária Kráľovičová, Ľubomír Paulovič, Marcella Molnárová, Jozef Golonka, Dagmar Bruckmayerová, Ľubo Virág, Eva Černá, Igor Rymarenko, Gréta Švercelová, Marián Chudovský, Ingrid Fašiangová, Juraj Šebo, Jozef Banáš, Ján Greššo, Eva Pacovská, Katarína Brychtová, Justin P. Topoľský, Jozef Oklamčák, Marcela Laiferová, Adriana Kohútková, Igor Hraško, Gizka Oňová, Pavel Zajáček a iní.

V roku 2020 získal Cenu Ferdinanda Fašunga za dlhoročný prínos v oblasti kultúry a divadelníctva.

Od roku 2023 je členom zoskupenia osobností Kráľovstvo československého leva.

 Predstavenia 
 Viki Lezardt - Evanjelium o Kristovi - réžia: Igor Roy / činohra 
 Franz Lehár - Gróf z Luxemburgu - réžia: Marián Chudovský / opereta
 Gejza Dusík - Hrnčiarsky bál - réžia: Miroslav Fischer / opereta
 Emmerich Kálmán - Grófka Marica - Peter J. Oravec / opereta
 Paul Abraham - Ples v hoteli Savoy - Peter J. Oravec / operetná revue
 Andrew Lloyd Webber - Jozef a jeho zázračný farebný plášť - réžia: Jozef Bednárik / muzikál
 Maury Yeston - Grand Hotel - réžia: Jozef Bednárik / muzikál
 László Tolcsvay - Evanjelium o Márii - réžia: Jozef Bednárik / rocková opera
 Willy Russell - Pokrvní Bratia - réžia: Jozef Bednárik / muzikál
 Anton Pavlovič Čechov - Pytačky - réžia: Igor Roy / činohra
 Carlo Goldoni, Ingrid Hanzelová - Predmanželská komédia - réžia: Ingrid Hanzelová / činohra
 Carlo Goldoni - Grobiani - réžia: Ján Fila / činohra

 Albumy 
 Dotyk (CD, produkcia: GIOIA, rok vydania: 1999)
 Introduction (CD, produkcia: IGINart, rok vydania: 2002)
 KOCOviNA (CD, produkcia: IGINart, rok vydania: 2006)
 KOCOviNA - singel (CD, produkcia: IGINart, rok vydania: 2006)
 RETROsongs (CD, produkcia: Zuzana Cabániková, rok vydania: 2010)
 Nevěrná - singel (CD, produkcia: Zuzana Cabániková, rok vydania: 2011)

 Réžia 
 Viki Lezardt - Evanjelium o Kristovi
 I. reprezentačný ples mestskej časti Bratislava-Vajnory
 hudobno-poetické pásmo - Kytica piesní a poézie
 Anton Pavlovič Čechov - Pytačky
 Anton Pavlovič Čechov - Medveď
 Karel Šíp - Šmejd
 Daniela Rybárová, Igor Roy - Babky Alzheimerky
 show - CABARETrevue
rôzne kultúrne, umelecké a spoločenské podujatia
koncerty a vystúpenia umeleckých skupín a sólistov

 Externé odkazy 
 Oficiálna stránka 
 https://www.lita.sk/zoznam-zastupovanych-autorov#R
 http://www.slovgram.sk/vuv1i.asp?aktualstr=103
 https://moja.soza.sk/stranka/zoznam-autorov

Kategória:Slovenskí divadelní herci
Kategória:Slovenskí divadelní režiséri
Kategória:Slovenskí scenáristi
Kategória:Absolventi konzervatórií na Slovensku
Kategória:Osobnosti z Bratislavy